Tamperelaisille tarjottiin kaikki mahdollinen tuki, jotta he alkaisivat pyöräillä työmatkojaan, mutta mikään ei muuttunut

Helsinki tähtää 15 prosentin työmatkapyöräilyyn jo ensi vuonna, Tampere vasta kymmeneen vuoden päästä.

Tamperelaiset pitävät työmatkapyöräilyä ja -kävelyä teoriassa myönteisenä asiana. Käytännössä he eivät kuitenkaan suostu siirtymään omasta autosta pyörän päälle, kertoo UKK-instituutin tuore tutkimus.

Sen mukaan Hatanpäällä ja Hervannassa työssä käyvät jatkoivat tyynesti oman auton käyttöä, vaikka pyörä- ja kävelyteitä parannettiin ja omien jalkojen käyttöön patistettiin työpaikalla monenlaisin keinoin.